বেশীরভাগ টেক্সট এডিটর মাত্র একটি মোডে কাজ করে থাকে এবং মেনু সিস্টেম অথবা একাধিক কি কম্বিনেশন ব্যবহার এর মাধ্যমে আপনাকে ডকুমেন্টে বিভিন্ন ফাংশন প্রয়োগের সুযোগ করে দেয় যেমন উদাহরনস্বরূপ বলা যায় ডকুমেন্ট সেভ করা, সার্চিং করা, কোন টেক্সট রিপ্লেস করা ইত্যাদি। vi এডিটর এর দুটো মোড আছে যথাক্রমে: ইনসার্ট মোড - যে মোডে কোন টেক্সট এডিট করা বা যোগ করা যায় এবং অন্যটি কমান্ড মোড- যেখানে বিভিন্ন এডিটিং ফাংশন এবং ডকুমেন্ট স্থানান্তর এর কমান্ডগুলি দেয়া হয়ে থাকে। এটি শুরুতে কিছুটা অদ্ভুত মনে হলে ও খুব দ্রুতই ব্যবহারের মাধ্যমে এটি আয়ত্বে আনতে পারবেন নিঃসন্দেহে।